MODIFICACIÓN DECRETO ALCALDÍA SOBRE DELEGACIÓNS NA CONCELLEIRA EVA MARÍA VILLAVERDE PEGO
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 23/08/2021)

Anuncio relativo á modificación do decreto da Alcaldía polo que se establecen as áreas de goberno, concelleiros responsables e delegacións especiais. Substitución de Amna Suengas Pasanau nos supostos de vacante, ausencia ou enfermidade. O 12.08.2021 o Alcalde ditou o seguinte Decreto: “Por Decreto da Alcaldía de data 15.06.2019, se establecen as áreas de goberno, concelleiros responsables e delegacións especiais, delegándose na concelleira de goberno responsable da área de Protección Cidadá e sostemento dos espazos públicos urbanos, Eva María Villaverde Pego, que quedou configurada co seguinte ámbito funcional: a Sostemento dos espazos públicos: actuacións de sostemento e reparación da sinalización horizontal e vertical, mobiliario urbano, iluminación pública e vías públicas urbanas (agás obras completas de reposición), instalacións de empresas subministradoras b Coordinación e dirección directa da policía local c A solicitude de autorización para realización de servizos sen uniforme por parte dos axentes da policía local d Coordinación e supervisión do servizo municipal de extinción de incendios e Coordinación e supervisión do servizo de protección civil f Coordinación do plan de emerxencia municipal g Ocupación de vías públicas (como pasaxes permanentes, veladores, casetas, etc) h Dirección e coordinación en materia de tráfico, previa tramitación do procedemento regulamentario i A imposición de sancións en materia de tráfico, previa tramitación do procedemento regulamentario Por Decreto da Alcaldía de data 18.01.2021 delegouse a competencia na resolución dos procedementos sancionadores por infraccións da normativa ou medidas para facer fronte á situación de crise sanitaria ocasionada pola COVID-19, cando sexa competencia da Xunta de Goberno Local. A día de hoxe faise necesario realizar una modificación da citada delegación para os efectos de substituír á concelleira Eva María Villaverde Pego nos supostos de ausencia. Considerando que os artigos 124 da Lei 7/1985, reguladora de bases de réxime local, artigo 61.3 da Lei 5/1997, de administración local de Galicia, artigos 43 a 45 e 114 a 118 do Regulamento de organización, funcionamento e réxime xurídico de Entidades Locais, así como os artigos 8 e ss. e 26 e ss. do Regulamento orgánico do goberno e da administración deste concello, relativos ao réxime xurídico das delegacións, fixación das áreas de goberno, concelleiros de goberno e delegados, esta Alcaldía, en exercicio das atribucións que lle confiren os citados artigos, Primeiro.- Designar ao concelleiro Demetrio Gómez Xunqueira, nos supostos de vacante, ausencia ou enfermidade da concelleira Eva María Villaverde Pego, como concelleiro de goberno responsable da área de Protección Cidadá e sostemento dos espazos públicos urbanos, co ámbito funcional establecido nos decretos de 15.06.2019 e 18.01.2021. Segundo.- As delegacións sinaladas no apartado anterior rexerase polas condicións establecidas no decreto de 15.06.2019 fixando as áreas de goberno, concelleiros responsables das distintas áreas e delegacións especiais. Terceiro.- Notifíquese a presente resolución aos concelleiros interesados, dese conta ó Pleno da Corporación na primeira sesión que celebre, e publíquese no Boletín Oficial da Provincia, todo elo sen prexuízo da súa efectividade dende a súa aceptación.” O que se publica para xeral coñecemento. O Secretario,